**4лекция Эфирден берілетін музыка**

Әлемдік деңгейдегі өркениетті елдер журналистикасында бұл кәсіби принцип қатаң сақталады. Ал біздің отандық ақпарат кеңістігінде өкінішке орай, журналистің немесе журналист қызмет ететін арнаның көзқарасы айқын сезіліп тұрады. Эфирден берілетін музыка тыңдармандар мен көрермендердің қиялы мен елестету қабілетіне бағытталатынын ескерсек, ақпарат пен музыканы астастырудағы келесі бір маңызды фактор – уақыт мезгілдері. Әлбетте, аудиторияның психологиялық жағынан эфирге бейімделуі тәулік бойындағы мезгілдерге тікелей байланысты болып келетіні табиғи заңдылық. Сондықтан да ақпаратты –музыкалық форматтағы эфирден берілетін музыкаларға тән үш ерекшелікті атап өтуге болады: **Бірінші ерекшелік –** музыкалық топта ма стильдік жағынан шектеулі бұрыннан көпшіліктің құлағына сіңген таныс әуендер, сондай-ақ, тыңдармандар мен көрермендердің жандүниесін сергітіп, ой-қиялына қанат бітіретін шығармалардан құралатындығы. Демек, таңертеңгілік топтамада танымал шығармалар көбірек берілуі тиіс.

**Екінші ерекшелік -** таңертеңгілік соңғы хабарлар оқылған кезде берілетін және жарнамалық роликтерді көркемдеу үшін пайдаланылатын музыканың мейлінше жарқын, қабылдауға жеңіл, ырғақты сипатта болу керектігі. Өйткені, эфирдегі сөз астарында беріліп тұрған музыка ақпаратты екінші кезекке ығыстырып алмауы шарт, керісінше, оның оңай қабылдануына мүмкіндік тудыруы керек. Ал таңертеңгілік мезгіл – жарнама берушілер үшін таптырмайтын уақыт. Қашанда таңғы ақпарат өте жақсы қабылданады, мұқият тыңдалады. Есесіне, егер жиі берілетін болса, жұртшылықты жауыр етеді. Сондықтан да таңғы жарнамалық роликт ерді музыкамен көркемдегенде музыкалық шығармалардың эстетикалық әсеріне айрықша көңіл бөлген жөн.

**Үшінші ерекшелік –** музыканың бағдарламаға сәйкес таңдалатындығы. Негізінде бұл критерий – жүргізуші –журналистің жеке басының шығармашылық қабілетіне, талантына, сонымен қатар, кәсіби деңгейіне қатысты мәселе. Әлбетте, теледидарда болсын, радиода болсын елді елең еткізіп, сезімін селт еткізіп елітіп әкететін де, ұршықша үйіріп ұйытып алатын да – музыка.